Ìjọba Ìbílẹ̀ Oṣòdì-Ìsọlọ̀

Oṣòdì-Ìsọ̀lọ̀ jẹ́ Agbègbè Ìjọba Ìbílẹ̀ (LGA) kan láàrín Ìpínlẹ̀ Èkó. Ìjọba ìbílẹ̀ yí jẹ́ dídá sílẹ̀ lábẹ́ ìṣẹ̀jọba Gómìnà tẹ́lẹ̀ rí ní Ìpínlẹ̀ Èkó Alhaji Lateef Káyọ̀dé Jákàndè, tí gbogbo ènìyàn tún mọ̀ sí Bàbá Kékeré. Ẹni tí ó kọ́kọ́ jẹ́ Alága àti Olùdarí ìjọba Ìbílẹ̀ náà ni Olóògbé  Sir Isaac Adémólú Bánjókó. Agbègbè ìjọba ìbílẹ̀ Oṣòdì-Ìsọlọ̀ yí jẹ́ ẹ̀ka Ìjọba Ìbílẹ̀ Ìkẹjà. Iye ènìyàn tí ó tó 621,509, ni ó ń gbé abẹ́ ìjọba ìbílẹ̀ náà gẹ́gẹ́ bí ètò ìkànìyàn ọdún 2006 ṣe fi yé ni. Ẹni tí ó jẹ́ Alága àti Olùdarí ìjọba ìbílẹ̀ náà lásìkò àpilẹ̀kọ yí ni Hon. Idris Bolaji Muse Ariyoh.

Àwọn Ẹkùn Ìjọba ìbílẹ̀ ibẹ̀
Ìjọba ìbílẹ̀ yí ní ẹkùn ìjọba ìbílẹ̀ Mọ́kànlá, àwọn ni:
Oṣòdì/Bọ́ládé
Orílé Oṣòdì
Máfolúkù
Ṣógúnlẹ̀
Ṣógúnlẹ̀/Alásìá
Ìsọlọ̀
Àjàó Estate
Ìlasa-màjà
Ọkọ́ta
Ìṣàgátẹ̀dó
Òkè-Afá/Èjìgbò.

Àwọn Ìtọ́ka sí